Horehronie (pieseň Kristíny)

„Horehronie“ je pieseň slovenskej speváčky Kristiny. Text piesne napísal Kamil Peteraj, hudbu zložil Martin Kavulič. Pieseň mala premiéru koncom novembra 2009 na internetovom rádiu radio.sk.

V roku 2010 sa speváčka s piesňou zúčastnila súťaže Eurovision Song Contest 2010. Prvýkrát odznela 5. februára 2010 v rámci 4. súťažného kola. Zvíťazila s počtom 36,7 % diváckych hlasov. V semifinále obdržala plný počet bodov od poroty, aj od televíznych divákov a vo finále 27. februára sa stala víťazkou národného kola.

Pred národným finále obvinil týždenník Plus 7 dní speváčku z plagiátorstva. Pieseň sa podľa vyjadrení týždenníka veľmi nápadne podobala na pieseň „Oj Devojče“ macedónskeho speváka Tošeho Proeskiho. 3. marca produkčný tím speváčky oznámil, že zažaluje týždenník z trestného činu ohovárania.

Pieseň sa stala veľmi úspešnou v slovenských rádiách, kde sa prepracovala na prvé miesto.

Zoznam skladieb
 "Horehronie" / radio edit
 "Horehronie / extended
 "Horehronie" / akustická verzia
 "Horehronie" / KaMa remix radio edit
 "Horehronie" / KaMa remix extended
 "Horehronie" / Cj Macintosh and MamboDj  
 "Horehronie" / Karaoke verzia
 "Stonka" - radio edit
 "Stonka" - akustická verzia
 "Stonka" - KaMa remix radio edit
 "Stonka" - KaMa remix extended

Referencie

Externé odkazy 
 Videoklip k piesni

Kristína (speváčka)
Slovenské piesne
Single z 2010